PTT คาดส่ง PTTOR เข้าตลาดหุ้นภายใน 1 ปีหลังหารือ รมว.พลังงานแล้วเสร็จ
PTT คาดส่ง PTTOR เข้าตลาดหุ้นภายใน 1 ปีหลังหารือ รมว.พลังงานแล้วเสร็จ
PTT คาดส่ง PTTOR เข้าตลาดหุ้นภายใน 1 ปีหลังหารือ รมว.พลังงานแล้วเสร็จ
28 ส.ค. 2562

นายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT คาดว่าจะสามารถนำ บริษัท ปตท. น้ำมันและการค้าปลีก จำกัด (มหาชน) หรือ PTTOR เข้าจดทะเบียนเพื่อระดมทุนในตลาดหลักทรัพย์แห่งประเทศไทย (SET) ได้ภายใน 1 ปีนับจากนี้ โดยเบื้องต้นได้มีการเข้าพบเพื่อหารือและนำเสนอข้อมูลกับ รมว.พลังงานแล้ว ซึ่งมีความเข้าใจถึงแผนดังกล่าวเป็นอย่างดี
โดยปัจจุบันบริษัทอยู่ระหว่างการเตรียมความพร้อมด้านบุคลากร แผนธุรกิจ และการลงทุน รวมถึงสัดส่วนการถือหุ้นของภาครัฐว่าจะออกมาในรูปแบบใด อย่างไรก็ดี ขณะนี้ยังไม่สามารถระบุช่วงระยะเวลาการเข้าจดทะเบียนใน SET ที่ชัดเจนได้เนื่องจากขึ้นอยู่กับกระบวนการและการพิจารณาของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต)